Иван Вазов
Не съм борец…

chitanka.info

Не съм борец, не съм герой прославен,

но никога покорно не пълзях,

за прошка не молих се в бой неравен

и падналий противник не тъпках.

Не съм поет възлюблен па тълпата,

аз идол не ставах и не имах,

аз не лъстих на глупостта, разврата,

гневът им и венците им презрях.

Не съм кат други „мъж на идеала“,

на търга модно знаме не развих

и в името на никакви начала

аз подлост не сторих, не одобрих.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.